Утвърдил:

*ДИМИТРИНА ТОДОРОВА*

**КРИТЕРИИ**

**ЗА ПОДБОР НА УЧЕНИЦИ ЗА УЧАСТИЕ В МОБИЛНОСТИ**

**ПО ПРОЕКТИ НА ЕРАЗЪМ+**

**ЗАДЪЛЖИТЕЛНИ ИЗИСКВАНИЯ:**

1. Учениците да са на възраст от 15 до 19 години към датата на отпътуване.
2. Да не са участвали в друга мобилност по проекти на Еразъм+ към ПГКПИ.
3. Да нямат наложена санкция по Правилника за дейността и устройството на ПГКПИ.

Подборът на участниците в мобилността ще се осъществи от комисия и ще се проведе на **три етапа:**

1. Подбор по документи
2. Мотивационно писмо на английски език
3. Интервю

**ПЪРВИ ЕТАП: ПОДБОР ПО ДОКУМЕНТИ**

1. Подадено заявление по образец в определения срок с коректно попълнени данни.
2. До втори етап се допускат ученици, които са получили **минимум 70 точки** по следните показатели:

|  |  |
| --- | --- |
| *Критерий* | *Мах точки* |
| 1. Общ успех от предходната година, ако се кандидатства през първи срок на текущата учебна година или успех от първи срок, ако се кандидатства през втори срок на текущата учебна година, умножен по 2.
 | 12 т. |
| 1. Успех от предметите от отраслова и специфична подготовка (годишен или от първи срок при условията от точка 1) умножен по 10.
 | 60 т. |
| 1. Неизвинени отсъствия – отнемат се по 2 точка за всяко неизвинено отсъствие и по 1 точка за закъснение (към момента на атестиране)
 | -2 т. на отсъствие |
| 1. Брой получени отзиви – забележка (към момента на атестиране) – 3 точки на забележка
 | -3 т. на брой |
| 1. Владеене на английски език

– сертификат С1– 10 точки– сертификат В2– 8 точки– сертификат В1– 5 точки– НВО по АЕ в края на 10 клас с резултат над 75% - 5 точки | 10 т. |
| 1. Сертификати по технологии – по 3 точки за всеки успешно защитен сертификат с квестор (прилагат се копия на сертификатите към заявлението)
 |  |
| 1. Друг езиков сертификат
 | 5 т. |
| **Минимален брой точки за допускане до втори етап** | **70** |

**ВТОРИ ЕТАП:** **МОТИВАЦИОННО ПИСМО – 30 точки**

Мотивационно писмо на английски език, включващо: мотиви за участие в мобилност по програмата Еразъм+, потребност от повишаването на качеството на своята работа в учебния процес, творчески търсения и потребност от актуализиране на знанията и уменията си в областта на ИКТ и програмирането; комуникативни умения и умения за работа в екип; лоялност към училището и споделяне на неговите ценности; готовност след приключване на мобилността да споделите наученото и придобитите нови компетенции.

 Писмото се разписва на хартия с химикал в училище, в присъствието на квестор.

До трети етап се допускат ученици, получили **минимум 20 точки** на мотивационното писмо.

**ТРЕТИ ЕТАП: ИНТЕРВЮ – 30 точки**

|  |  |
| --- | --- |
| Ниво на комуникация на английски език | 10 точки |
| Презентационни и комуникативни умения | 10 точки |
| Представяне на аргументирани отговори | 10 точки |

Учениците се класират в низходящ ред и в целевата група се включват съответният брой ученици с най-високи резултати.

Разработили:

Росица Найденова

Ивелина Арабаджиева

Данаила Стаматова